
Αρ. Φύλλου 725 


12 Ιουνίου 2000 


ΑΠΟΦΑΣΕΙ Σ 

Αριθ. Π1/1444 

Εφαρμογή Ενιαίου Προγράμματος 
Προμηθειών έτους 2000. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις, όπως αυτές ισχύουν: 

1.1. Του Ν. 1558/1985 (ΦΕΚ 137/Α/26-7-1985) «Κυβέρ¬ 
νηση και Κυβερνητικά Όργανα». 

1.2. Του Ν. 2286/95 (ΦΕΚ 19/Α/1-2-95) άρθρο 1 και 2, 
«Προμήθειεςτου δημοσίου τομέα και ρυθμίσεις συναφών 
θεμάτων» όπως τροποποιήθηκε με το Ν. 2323/95 (ΦΕΚ. 
145/Α/95). «Υπαίθριο Εμπόριο και άλλες διατάξεις». 

1.3. Το Ν.2741/99 (ΦΕΚ.199/Α/28-9-99) άρθρο 8 «Ενιαίος 
Φορέας Ελέγχου Τροφίμων άλλες ρυθμίσεις θεμάτων αρμο¬ 
διότητας του Υπουργείου Ανάπτυξης και λοιπές διατάξεις». 

1.4. Του Π.Δ.397/88(ΦΕΚ 185/Α/88) «Οργανισμόςτου Υπουρ¬ 
γείου Εμπορίου» όπως τροποποιήθηκε μεταγενέστερα.. 

1.5. Του Π.Δ. 195/95 (ΦΕΚ 102/Α/95) «Οργανισμός της 
Γενικής Διεύθυνσης Κρατικών Προμηθειών Υπουργείου 
Εμπορίου». 

1.6. Του Π.Δ. 27/96 (ΦΕΚ 19/Α/1 -2-96) «Συγχώνευσητων 
Υπουργείων Τουρισμού, ΒΕΤ και Εμπορίου στο Υπουρ¬ 
γείο Ανάπτυξης». 

1.7. Του Π.Δ. 59/96 (ΦΕΚ 51/Α/18-3-96) «Σύσταση Γενι¬ 
κής Γραμματείας Εμπορίου στο Υπουργείο Ανάπτυξης 
και καθορισμός των αρμοδιοτήτων της». 

2. Την αρθμ. 303/5-5-2000 (ΦΕΚ 594/Β/5-5-2000) Απόφα¬ 
ση του Πρωθυπουργού και του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης». 

3. Τα αιτήματα των διαφόρων φορέων που υποβλήθη¬ 
καν σύμφωνα με την Π 1/5246/11-10-99 εγκύκλιό μας για 
ένταξή τους στο ΕΠΠ 2000 και τις προεγκρίσεις που δό¬ 
θηκαν σε ειδικές περιπτώσεις λόγω επείγουσας ανάγκης 
για προμήθεια ορισμένων ειδών, πριν από την έγκριση του 
προγράμματος αυτού. 

4. Την κοινή απόφαση Π 1/1387/21-3-2000, του Υπουρ¬ 
γού Εθνικής Οικονομίας, και των Υφυπουργών Ανάπτυ¬ 
ξης, με την οποία εγκρίνεται το Ενιαίο Πρόγραμμα Προ¬ 
μηθειών έτους 2000. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 


Α. Έναρξη εκτελέσεως 
όροι και χρόνος ισχύος ΕΠΠ 2000 


1. Θέτουμε σε εφαρμογή το Ενιαίο Πρόγραμμα Προμη¬ 
θειών (ΕΠΠ) έτους 2000 που περιλαμβάνει τα παρακάτω 
συνολικά μεγέθη κατά κατηγορία σε δις δρχ. 


ΚΑΤΗΓΟΡΙΑ ΠΡΟΜΗΘΕΙΑΣ 

ΕΠΠ 2000 
ΠΙΣΤ. 2000 

ΕΠΠ 2000 
ΠΙΣΤ. 2001 

ΣΥΝΟΛΙΚΟ 
ΕΠΠ 2000 

ΚΛΕΙΣΤΟΣ ΔΙΑΓΩΝΙΣΜΟΣ 

67 

0,3 

67,3 

(ποσοστό %) 

(12,5) 

(0,4) 

(11) 

ΑΝΟΙΧΤΟΣ ΔΙΑΓΩΝΙΣΜΟΣ 

358 

71,7 

429,7 

(ποσοστό %) 

(66,8) 

(99,6) 

(70,7) 

ΣΗΜΑΝΤΙΚΗΣ ΟΙΚ/ΚΗΣ 

111 

0 

111 

ή ΤΕΧΝΟΛΟΓΙΚΗΣ ΑΞΙΑΣ 
(ποσοστό %) 

(20,7) 

(0) 

(18,3) 

ΓΕΝΙΚΟ ΣΥΝΟΛΟ 

536 

(100,0) 

72,0 

(100,0) 

608 

(100,0) 


Η αναλυτική κατανομή του ΕΠΠ 2000, κατά φορέα προ¬ 
γραμματισμού, είδος, ποσότητα, αξία, τρόπο προμήθει¬ 
ας, κριτήριο κατακυρώσεως, τρόπο πληρωμής και παρα- 
δόσεως, φορέα εκτελέσεως, έτος προγραμματισμού και 
πίστωσης, εμφανίζονται στους μηχανογραφημένους πί¬ 
νακες που επισυνάπτονται και αποτελούν αναπόσπαστο 
μέρος της παρούσας. 

2. Με βάση την κατανομή αυτή των προμηθειών οι φο¬ 
ρείς εκτελέσεως του ΕΠΠ, μετά την έκδοση της παρού- 
σης αποφάσεως, θα προχωρήσουν στην υλοποίηση των 
προμηθειών του ΕΠΠ 2000. 

3. α) Οι προμήθειες «ΕΠΠ 2000 - Πιστώσεις 2001» που 
έχουν καταχωρηθεί σε χωριστούς πίνακες, πραγματοποι¬ 
ούνται σύμφωνα μετά προβλεπόμενα στην απόφαση αυ¬ 
τή, οι φορείς όμως εκτελέσεως θα πρέπει να λάβουν υπό¬ 
ψη τους ότι οι προμήθειες αυτές δεσμεύουν πόρους του 
2001 και αφορούν προϋπολογισμούς που δεν έχουν 
εγκριθεί. 

β) Όλες οι προμήθειες της κατηγορίας αυτής θα πρέπει 
να συμπεριληφθούν υποχρεωτικά στους οικονομικούς 
προϋπολογισμούς των σχετικών φορέων που θα προτα- 
θούν για έγκριση το 2001. 

4. Οι φορείς που ενεργούν προμήθειες, υποχρεούνται 
να υποβάλουν στο Υπουργείο Ανάπτυξης - Γενική Γραμ- 
ματεία Εμπορίου Διεύθυνση Πολιτικής Προμηθειών ανα¬ 
λυτικά απολογιστικά στοιχεία σχετικά με την εκτέλεση 
των προμηθειών τους, σύμφωνα με το παράρτημα Δ’. 

Σε περίπτωση που ο υπόχρεος φορέας δεν υποβάλει τα 
παραπάνω στοιχεία εντός προθεσμίας δύο (2) μηνών, από 
της υπογραφής της κατακυρωτικής απόφασης επιβάλλε- 

ται σ’ αυτόν με απόφαση του Υπουργού Ανάπτυξης χρη¬ 
ματική ποινή ύψους έως 5% της κατακυρωθείσης αξίας 
της προμήθειας (άρθρο 2 παρ. 6 του Ν.2286/95) και 
Π1/2393/10.6.96 απόφασή μας (ΦΕΚ390/Β/96). 

5. α) Η ισχύς του Ενιαίου Προγράμματος Προμηθειών 
2000 ορίζεται, για μεν το πρόγραμμα Ε.Π.Π.2000 - Πιστ. 
2000 μέχρι 31.12.2000, για δετό πρόγραμμα Ε.Π.Π.2000 - 
Πιστ.2001 μέχρι31.12.2001. Μέσα σταπαραπάνω χρονικά 
όρια, οι αρμόδιοι φορείς εκτελέσεως του προγράμματος, 
θαπρέπει να έχουν τουλάχιστον δημοσιεύσει τις διακηρύ¬ 
ξεις των σχετικών διαγωνισμών ή να έχουν υπογράψει σχε¬ 
τική απόφαση περί διενέργειας της προμήθειας με δια¬ 
πραγμάτευση (εξαιρετική ή απευθείας ανάθεση). 

β) Με βάση την εμπρόθεσμα δημοσιευθείσα διακήρυξη 
ή την εμπρόθεσμα υπογραφείσα από το αρμόδιο όργανο 
απόφαση σχετικά με διενέργεια των προμηθειών με δια¬ 
πραγμάτευση, οι αρμόδιοι φορείς μπορούν να ολοκλη¬ 
ρώσουν τις λοιπές διαδικασίες πραγματοποιήσεως των 
προμηθειών και μετά τα παραπάνω χρονικά όρια, εξα¬ 
σφαλίζοντας τις σχετικές πιστώσεις, η υπογραφή όμως 
της σχετικής σύμβασης θα πρέπει να γίνει μέσα σε έξι (6) 
μήνες από τη λήξη ισχύος του προγράμματος. 

Την ίδια δυνατότητα ολοκλήρωσης των σχετικών διαδι¬ 
κασιών έχουν οι φορείς και στην περίπτωση κατά την 
οποία ύστερα από εμπρόθεσμη δημοσίευση σε βάρος εκ¬ 
πτώτου προμηθευτή σχετικής διακήρυξης αποφασίζεται, 
βάσει των αποτελεσμάτων του διαγωνισμού, προσφυγή 
στη διαδικασία της προμήθειας με διαπραγμάτευση. 

γ) Εξαίρεση από την ισχύ των παραπάνω προθεσμιών, 
αποτελούν οι περιπτώσεις προμηθειών που χρηματοδο¬ 
τούνται από την Διεθνή Τράπεζα, την Ευρωπαϊκή Τράπεζα 
Επενδύσεων, τον ΟΟΣΑ, τα ταμεία της Ε. Ε. και άλλους διε¬ 
θνείς Οργανισμούς, έστω και για μέρος της αξίας τους και 
οχρόνος ισχύοςτου προγράμματος, στις περιπτώσεις αυ¬ 
τές παρατείνεται μέχρι την πλήρη πραγματοποίησή τους, 
ανάλογα και με τα προβλεπόμενα στις σχετικές συμβάσεις 
χρηματοδοτήσεως από τους Οργανισμούς αυτούς. 

δ)Εφόσον δεν έχουν προκηρυχθεί διαγωνισμοί, μέχρι 
λήξεως της ισχύος του προγράμματος, για προμήθειες 
ειδών που έχουν ενταχθεί στο ΕΠΠ 2000, επαναπρο- 
γραμματίζονται στο επόμενο ΕΠΠ και αρχίζουν απ’αρχής 
οι διαδικασίες πραγματοποιήσεώς τους, εφόσον ο φορέ¬ 
ας εξακολουθεί να ενδιαφέρεται για την προμήθεια του 
είδους. 

Β. Γ ενικοί όροι πραγματοποιήσεως προμηθειών. 

1. Η διενέργεια των προμηθειών θα πραγματοποιείται 
σύμφωνα με τις διατάξεις: 

α) Του Ν. 2286/95 (ΦΕΚ 19/Α/1.2.95) «Προμήθειες του 
δημοσίου τομέα και ρυθμίσεις συναφών θεμάτων» όπως 
ισχύει. 

β) Του Ν.2741/99 (ΦΕΚ.199/Α/28-9-99) άρθρο 8, «Ενιαί¬ 
ος Φορέας Ελέγχου Τροφίμων άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις», με το οποίο ασκείται προληπτικός έλεγχος νομι¬ 
μότητας από το Ελεγκτικό Συνέδριο όλων των προμηθει¬ 
ών η δαπάνη των οποίων υπερβαίνει το ποσό των πεντα- 
κοσίων εκατομμυρίων δρχ. (500.000.000). 

γ) Του Π.Δ. 394/96 «Κανονισμός Προμηθειώντου Δημο¬ 
σίου» (ΦΕΚ 266/Α/96) ή του οικείου Κανονισμού Προμη¬ 
θειών φορέα κατά περίπτωση και μέχρι της εκδόσεως νέ¬ 
ων, βάσει του Ν. 2286/95. 

δ) Του Π.Δ. 370/95 (ΦΕΚ 199/Α/95) «Προσαρμογή της 
Ελληνικής νομοθεσίας περί κρατικών προμηθειών προς 
το κοινοτικό δίκαιο κ.λ.π.» και τροποποίηση αυτού Π.Δ. 
105/2000 (ΦΕΚ 100/Α/17-3-2000) προκειμένου για προμή¬ 


θειες προϋπολογισθείσης αξίας μεγαλύτερης των 
200.000 ειδικών τραβηχτικών δικαιωμάτων (Ο.Τ.5.) & ΕΙΙ- 
ΗΟ 214 326 & δρχ. 68.988.110. 

Για τους φορείς που υπάγονται στο ΠΟΕ, για τις Δημό¬ 
σιες Συμβάσεις τα αντίστοιχα ποσά διαμορφώνονται ως 
ακολούθως: 

ρ.Τ.3.) 130.000, ΕΙΙΒΟ 139.312 ΔΡΧ. 44.842.304 

Τα παραπάνω ισχύουν από 1/1/2000 και για χρονικό διά¬ 
στημα δύο ετών (Δημοσίευση στο τεύχος 3 379/31-12-99 
της Ε.Ε.). 

ε) Των λοιπών κανονιστικών αποφάσεων, που εκδίδο- 
νται σε εκτέλεση εξουσιοδοτικών διατάξεων του 
Ν.2286/95. 

στ) Του Ν. 2328/95 (ΦΕΚ 159/Α/95) όπως τροποποιήθη¬ 
κε με τους Ν. 2372/96 (ΦΕΚ 29/Α/96), 2414/96 (ΦΕΚ 
138/96) και του Π.Δ. 82/96 (ΦΕΚ 66/Α/96), που αναφέρο- 
νται στην ονομαστικοποίηση των μετοχών Ελληνικών 
Ανωνύμων Εταιρειών που μετέχουν στις διαδικασίες ανά¬ 
ληψης έργων ή προμηθειώντου Δημοσίου ή των νομικών 
προσώπων του ευρύτερου δημοσίου τομέα, αξίας άνω 
του ενός δισεκατομμυρίου (1.000.000.000) δραχμών. 

ζ) Το Π.Δ. 57/2000 (ΦΕΚ.45/Α/2-3-2000, Προσαρμογή 
της Ελληνικής Νομοθεσίας προς το Κοινοτικό δίκαιο της 
οδηγίας 93/38/ΕΟΚ. 

Με τις παρακάτω αποφάσεις των Υφυπουργών Ανάπτυ¬ 
ξης καθορίστηκαν τα εξής: 

α) Μετηναριθ. Π 1/7339/18-12-98 (ΦΕΚ.1313/31.12.98) 
απόφαση εξαιρέθησαν από την ένταξή τους στο Ε.Π.Π. οι 
προμήθειες των ειδών των φορέων των οποίων η προϋ- 
πολογισθείσα δαπάνη, κατά κωδικό αριθμό είδους (του 
αρχείου ειδών του προγράμματος) δεν υπερβαίνει ετη- 
σίως το ποσό των δρχ. 8.000.000 μεΦ.Π.Α. 

β) Μετηναριθ. Π 1/7938/18-12-98 (ΦΕΚ. 1313/31.12.98) 
απόφαση ορίστηκε ότι: 

I. Οι προμήθειες με προϋπολογισθείσα δαπάνη μέχρι 
15.000.000δρχ με Φ.Π.Α.Θα εντάσσονται στο Ενιαίο Πρό¬ 
γραμμα Προμηθειών και θα υλοποιούνται από τους ίδιους 
τους φορείς υπό την επιφύλαξη όμως της παρ. 9 του 
Ν.2286/95. 

II. Οι προμήθειες αξίας μέχρι 8.000.000 δρχ της ανωτέ¬ 
ρω περίπτωσης α’ θα διενεργούνται ως ακολούθως: 

1. Με διαδικασίες διαπραγμάτευσης (εξαιρετική ή απευ¬ 
θείας ανάθεση) μέχρι του ποσού των δρχ. 4.000.000 με 
Φ.Π.Α, ετησίως κατά κωδικό αριθμό είδους και 

II. Με συνοπτικές διαδικασίες (πρόχειρος διαγωνισμός) 
μέχριτου ποσούτωνδρχ. 8.000.000 μεΦ.Π.Α, ετησίως κα¬ 
τά κωδικό αριθμό είδους. 

2. Κατάτμηση των προμηθειών σε ποσότητα και αξία 
προκειμένου να υπαχθούν ή μη στη ρύθμιση των ανωτέ¬ 
ρω διαδικασιών δεν επιτρέπεται. 

3. Οι διακηρύξεις των διαγωνισμών πρέπει να είναι σα¬ 
φείς, πλήρεις και να αναγράφεται υποχρεωτικά σ’αυτές η 
απόφαση ένταξης της εν λόγω προμήθειας στο ΕΠΠ κα¬ 
θώς και τα λοιπά στοιχεία του προγράμματος. 

Προκειμένου να χρησιμοποιηθούν τα ουσιώδη στοιχεία 
των διακηρύξεων, για την τράπεζα πληροφοριών που λει¬ 
τουργεί στο Υπουργείο Ανάπτυξης (Τομέας Εμπορίου και 
Βιομηχανίας) και στον ΕΟΜΜΕΧ στα πλαίσια του κοινοτι¬ 
κού προγράμματος ΠΡΙΣΜΑ (ΡΒΙ3ΜΑ), οι φορείς και οι 
Δ/νσεις Κρατικών Προμηθειών, θα υποβάλλουν υποχρε¬ 
ωτικά συμπληρωμένο το έντυπο που επισυνάπτεται (πα¬ 
ράρτημα Γ), μία ημέρα τουλάχιστον πριν την ημερομηνία 
δημοσίευσης της διακήρυξης, στη Δ/νση Πολιτικής Προ¬ 
μηθειών της Γενικής Γραμματείας Εμπορίου του Υπουρ¬ 
γείου Ανάπτυξης. 

4. Για τις προμήθειες που εγκρίθηκαν με την Π 
1/1387/21-3-2000 απόφαση, (αρχικό ΕΠΠ), και για τις 
οποίες φορέας εκτέλεσης των ειδών είναι το Υπουργείο 
Ανάπτυξης, Γενική Γραμματεία Εμπορίου, οι φορείς οφεί¬ 
λουν αμέσως και όχι αργότερα από ένα μήνα απάτης σχε¬ 
τικής ενημέρωσής τους περί υπογραφής της παρούσας 
απόφασης, να αποστείλουν στη Δ/νση Πολιτικής Προμη¬ 
θειών τις Τεχνικές Προδιαγραφές των υπό προμήθεια ει¬ 
δών. 

Εάν οι φορείς δεν στείλουν τις τεχνικές προδιαγραφές 
στο διάστημα αυτό, οι προμήθειες διαγράφονται από το 
ΕΠΠ. Σε περίπτωση που οι φορείς επιθυμούν την υλοποί¬ 
ησή τους θα πρέπει να τις επανεντάξουν. 

Αιτήματα φορέων για επανεντάξεις και συμπληρωματι¬ 
κές εντάξεις ειδών στο ΕΠΠ θα πρέπει να συνοδεύονται 
υποχρεωτικά από τεχνικές προδιαγραφές, άλλως δεν 
προωθούνται για γνωμοδότηση στην Ε.Π.Π.Π. 

Οι τεχνικές προδιαγραφές των διακηρύξεων πρέπει να 
πληρούν τις απαιτήσεις της παρ. 2 του άρθρ. 4 του 
Ν.2286/95 και του άρθρου 3 του Π.Δ.394/96 και να φέρουν 
οπωσδήποτε τις υπογραφές των συντακτών τους. Πα¬ 
ράλληλα οι τεχνικές προδιαγραφές θα πρέπει να απο- 
στέλλονται υποχρεωτικά και σε ηλεκτρονική μορφή (δι¬ 
σκέτα Η/Υ) εφόσον υπάρχει η δυνατότητα. 

Επί πλέον: 

α) Όταν κριτήριο κατακυρώσεως έχει ορισθεί «η χαμη¬ 
λότερη τιμή», το κείμενο των τεχνικών προδιαγραφών 
πρέπει να είναι διαμορφωμένο κατά τρόπο σαφή και πλή¬ 
ρη , ώστε κατά την αξιολόγηση των προσφορών, να μη δη- 
μιουργούνται αμφισβητήσεις. 

β) Όταν κριτήριο κατακυρώσεως είναι «η συμφερότερη 
προσφορά», το κείμενο των τεχνικών προδιαγραφών και 
τωνλοιπώνόρωντηςδιακηρύξεωςπρέπειναείναιπλήρες 
και σαφές, ιδιαίτερα ως προς τα κριτήρια κατακυρώσεως 
ώστε κατά την αξιολόγηση των προσφορών και την βαθ¬ 
μολογία τούτων να μην δημιουργούνται αμφισβητήσεις 
και να εξασφαλίζεται η επιδιωκόμενη διαφάνεια. 

γ) Τα κριτήρια αξιολόγησης κατατάσσονται σε δύο ομά¬ 
δες. 

I) Η πρώτη ομάδα περιέχειτα κριτήρια που έχουν σχέση 
με τα τεχνικά χαρακτηριστικά του προς προμήθεια είδους 
σε σχέση με τις τεχνικές προδιαγραφές και γενικά όσα 
προβλέπονται από το άρθρο 20 του Π.Δ. 394/96. 

II) Η δεύτερη ομάδα περιέχει κριτήρια που έχουν σχέση 
με συντήρηση, εγγύηση καλής λειτουργίας, χρόνο παρά¬ 
δοσης του προς προμήθεια είδους και λοιπούς όρους 
όπως προβλέπεται από τις ίδιες παραπάνω διατάξεις. 

Ο συντελεστής βαρύτητας για τις παραπάνω ομάδες 
μπορεί να ανέρχεται μέχρι ποσοστών 80% για την Α’ ομά¬ 
δα και 30% για την Β’ομάδα και το άθροισμα των ποσο¬ 
στών αυτών να ανέρχεται σε 100. 

7. Οι διακηρύξεις διαγωνισμών, θα πρέπει να τυγχάνουν 
ευρείας δημοσιότητας, σύμφωνα με τα οριζόμενα στον 
Κανονισμό Προμηθειών Δημοσίου (άρθρο 4 του Π.Δ. 
394/4-12-96 (ΦΕΚ 266/Α/4/12/96) και το Π.Δ. 370/1995 
(ΦΕΚ199/Α/14/9/95) ισχύει «Προσαρμογή της Ελληνικής 
νομοθεσίας προς την κοινοτική οδηγία 93/36/ΕΕ» όπως 
τροποποιήθηκε από την οδηγία 97/52. (Π.Δ. 105/2000 
ΦΕΚ100/Α/17-3-2000) 

8. Σε προκηρύξεις επαναληπτικών διαγωνισμών, λόγω 
μη επαρκούς συμμετοχής προμηθευτών ή λόγω απαρά¬ 
δεκτων προσφορών, λαμβάνεται μέριμνα ευρύτερης 
γνωστοποιήσεως και πρέπει να εξετάζεται ενδεχομένη 
ανάγκη αλλαγής του τρόπου προμήθειας καθώς και τρο- 
ποποιήσεως ή προσαρμογής των τεχνικών προδιαγρα¬ 


φών στα δεδομένατης αγοράς, χωρίς όμως αυτό να απο¬ 
βαίνει εις βάρος της ποιότητος του είδους. 

9. Διαγωνισμοί που δημοσιεύονται μέχρι 31 .12 .2000 
μπορούν να επαναλαμβάνονται εντός όμως της εντασσό¬ 
μενης με την παρούσα προθεσμίας υπογραφής των συμ¬ 
βάσεων. Στον ανωτέρω περιορισμό δεν περιλαμβάνονται 
περιπτώσεις διαγωνισμών σε βάρος έκπτωτου προμη¬ 
θευτή, καθώς και των προμηθειών που χρηματοδοτού¬ 
νται από κοινοτικά προγράμματα. 

10. Επιτρέπονται τροποποιήσεις του ΕΠΠ 2000 που 
αφορούν: 

α) Αλλαγή του τρόπου προμήθειας (ανοιχτός ή κλειστός 
διαγωνισμός) και του τρόπου πληρωμής και παραδόσεως 
(συνάλλαγμα, δραχμές, ελεύθερο, ΌΙΡ, ΡΟΒ) ή αλλαγή 
κριτηρίου κατακυρώσεως (χαμηλότερη τιμή ή συμφερό¬ 
τερη προσφορά) και του έτους πίστωσης, στις περιπτώ¬ 
σεις που κατά την διαδικασία εκτελέσεως συγκεκριμένης 
προμήθειας, αποδειχθεί ότι είναι αδύνατον να εκτελεσθεί 
αυτή, σύμφωνα μετά καθορισθέντα από το ΕΠΠ. 2000. 

β) Επαύξηση της προϋπολογισμένης αξίας, στις περι¬ 
πτώσεις που κατά την διαδικασία εκτελέσεως αποδειχθεί 
ότι η προϋπολογισθείσα και προγραμματισθείσα δαπάνη 
δεν επαρκεί για την προμήθεια του είδους. 

Εφόσον το ύψος της επαύξησης ανέρχεται μέχρι του 
ποσοστού 20% επίτης προϋπολογισθείσης αξίας κατά κω¬ 
δικό αριθμό είδους και φορέα προγραμματισμού και δεν 
υπερβαίνει τούτο το ποσό των 80.000.000 δρχ., δεν απαι¬ 
τείται απόφαση έγκρισης τροποποίησης του ΕΠΠ και ο 
φορέας προχωρεί στην αύξηση αυτή με δική του ευθύνη. 

Στις περιπτώσεις προμηθειών μέχρι 8.000.000 δρχ. κα¬ 
τά κωδικό αριθμό είδους του Αρχείου Ειδών του ΕΠΠ, σε 
ετήσια βάση, οι οποίες δεν εντάσσονται στο ΕΠΠ, δεν επι¬ 
τρέπεται, καμμία επαύξηση (πέραντου ανωτέρω ποσού). 

γ) Αιτήματα γιατροποποίηση του ΕΠΠ λόγω επαύξησης 
της αρχικά προϋπολογισθείσης αξίας πέραν του 20%, η 
οποία προκύπτει είτε βάσει αποτελεσμάτων διαγωνισμού 
είτε βάσει κατακύρωσης προμήθειας για μεγαλύτερη πο¬ 
σότητα μέχρι 30% δύναται να υποβληθούν και μετά την 
λήξη ισχύος του ΕΠΠ και μέχρι την προθεσμία υπογρα¬ 
φής των συμβάσεων, όπως ορίζεται στην παρούσα από¬ 
φαση υπό την επιφύλαξη όμως της παρ. 13 της παρού¬ 
σας. 

δ) Αντικαταστάσεις ειδών, με άλλα είδη, διαφορετικού 
κωδικού αριθμού, σε περιπτώσεις που εκτιμάται ότι τα εί¬ 
δη αυτά δεν αναγκαιούν πλέον στον φορέα και προέκυψε 
η ανάγκη προμήθειας άλλων ειδών ή σε περιπτώσεις, κυ¬ 
ρίως τυπικές, που κατά την υποβολή των προδιαγραφών 
προκύπτει διαφοροποίηση κωδικοποιήσεωςτου είδους. 

11. Για την εξέταση των παραπάνω τροποποιήσεων, 
απαιτείται η υποβολή αιτιολογημένου αιτήματος στην Δι¬ 
εύθυνση Πολιτικής Προμηθειών της Γενικής Γραμματεί¬ 
ας Εμπορίου, του Υπουργείου Ανάπτυξης. 

Η έγκριση παρέχεται με απόφαση των Υφυπουργών 
Ανάπτυξης, ύστερα από γνωμοδότηση της Επιτροπής 
Πολιτικής και Προγραμματισμού Προμηθειών (Ε.Π.Π,Π.). 

12. Δεν απαιτείται η έγκριση, με ένταξή τους στο εγκρι- 
θέν ήδη ΕΠΠ 2000, των τροποποιήσεων που αφορούν 
διαφοροποίηση της ποσότητος στα πλαίσια της εγκριθεί- 
σης αξίας του προς προμήθεια είδους. 

13. Στις περιπτώσεις προμηθειών ειδών που η τιμή προ¬ 
σφοράς του μειοδότη απαιτεί επαύξηση της προϋπολογι- 
σθείσης αξίας πέραν του ποσοστού 50% της αξίας της 
προκηρυχθείσης ποσότητος, ο διαγωνισμός για την προ¬ 
μήθεια ματαιώνεται και επαναπρογραμματίζεται αυτή, με 
βάση την προκύψασα νέα δαπάνη. 

14. Ένταξη νέων προμηθειών στο Ε.Π.Π. επιτρέπεται 
μόνο για τις περιπτώσεις εκείνες για τις οποίες η πραγμα¬ 
τοποίησή τους είναι απόλυτα απαραίτητη και δεν μπο¬ 
ρούσε να προβλεφθεί κατά τον χρόνο καταρτίσεως του 
προγράμματος, ούτε ήταν δυνατόν να αναβληθεί για το 
επόμενο πρόγραμμα. Γιατις εντάξεις αυτές εκδίδεται κοι¬ 
νή απόφαση των Υφυπουργών Ανάπτυξης, ύστερα από 
γνωμοδότηση της ΕίΊΠΠ, μετά από αίτηση του ενδιαφε¬ 
ρομένου φορέα και σε κάθε περίπτωση δεν μπορεί να έπε- 
ταιτηςπροκηρύξεως του σχετικού διαγωνισμού. 

Οι αιτήσεις των φορέων για την έγκριση προμήθειας ει¬ 
δών, εκτός του εγκριθέντος ήδη Ενιαίου Προγράμματος 
και οι τροποποιήσεις, πρέπει να είναι αιτιολογημένες και 
να στέλνονται στη Διεύθυνση Πολιτικής Προμηθειών της 
Γ ενικής Γ ραμματείας Εμπορίου, του Υπουργείου Ανάπτυ¬ 
ξης, με έγγραφο μόνο απάτην αρμόδια Υπηρεσία που έχει 
ορισθεί για την κατάρτιση του προγράμματος του κάθε 
φορέα, τις οποίες θα υπογράφει απαραιτήτως ο αρμόδιος 
Υπουργός (για τα πολιτικά Υπουργεία) ή ο αρχηγός κάθε 
κλάδου (για τις ένοπλες δυνάμεις και τα σώματα ασφαλεί¬ 
ας), ή το αρμόδιο για την διοίκηση του κάθε φορέα όργα¬ 
νο (Επιχειρήσεις του Δημόσιου Τομέα κ.λ.π.) ή τα εξου- 
σιοδοτημέναπροςτούτο όργανα, από την πολιτική Ηγεσία 
και μόνον. Καμία τροποποίηση προμήθειας ή νέα προμή¬ 
θεια δεν θα εγκρίνεται εάν δεν έχει εξασφαλισθεί η αντί¬ 
στοιχη πίστωσή της. Οι φορείς προγραμματισμού σε όλες 
τις περιπτώσεις που ζητούν τροποποίηση του προγράμ¬ 
ματος προμηθειώντους, (νέες εντάξεις, επαυξήσεις αξίας 
ειδών άνω του 20%), υποχρεούνται με το σχετικό αίτημά 
τους να γνωστοποιούν και την πηγή χρηματοδοτήσεως η 
οποία αφορά τη συγκεκριμένη προμήθεια. 

15. Αιτήματα για τροποποίηση ή συμπλήρωση προμη¬ 
θειών που έχουν ενταχθεί στο ΕΠΠ 2000, καθώς και νέες 
εντάξεις, δεν θα αποστέλλονται από τους φορείς μετά την 
30-6-2000 εκτός όλως εξαιρετικών περιπτώσεων, απολύ¬ 
τως δικαιολογημένων. Τα αιτήματα αυτά θα συνοδεύο¬ 
νται μετά απαραίτητα στοιχεία που θα διακαιολογούντην 
καθυστερημένη υποβολή τους. 

16. Δεν επιτρέπεται η προμήθεια των πάσης φύσεως με¬ 
ταχειρισμένων, πλην των: 

α) Μεταχειρισμένων οχημάτων των ΟΤΑ, των Νομαρ¬ 
χιακών Αυτοδιοικήσεων, των Περιφερειακών Διοικήσεων 
και του Υπουργείου Αιγαίου (που προορίζονται να διατε¬ 
θούν στους ΟΤΑ περιοχής ευθύνης τους) σύμφωνα με τα 
οριζόμενα στον περί μεταχειρισμένων οχημάτων νόμο 
2465/1997 (ΦΕΚ28/Α) καιτιςτυχόντροποποιήσειςτου και 
συγκεκριμένα για βυτιοφόρα, βυτιοφόρα ύδατος, υγρών 
καυσίμων, εκκενώσεων βόθρων, καθαρισμού αποχετεύ¬ 
σεων, πλύσης κάδων, ασθενοφόρα, επιβατηγό πυροσβε¬ 
στικά, κλπ εφόσον η ηλικία αυτών δεν υπερβαίνειτα έξι (6) 
έτη, για δε τα απορριμματοφόρο η ηλικία αυτών να μην 
υπερβαίνει τα τέσσερα (4) έτη. 

β) Μεταχειρισμένων χωματουργικών μηχανημάτων των 
ΟΤΑ, των Νομαρχιακών Αυτοδιοικήσεων, και των Περιφε¬ 
ρειακών Διοικήσεων και του Υπουργείου Αιγαίου εφόσον 
η ηλικία αυτών δεν υπερβαίνειτα πέντε (5) έτη και σε ώρες 
λειτουργίας να μην υπερβαίνουντις 6.000 έως 7.000 ώρες. 

Η ηλικία των οχημάτων και των χωματουργικών μηχα¬ 
νημάτων, υπολογίζεται σε ημερολογιακά έτη και η έναρ¬ 
ξή της αρχίζει από το έτος πρώτης κυκλοφορίας του συ¬ 
γκεκριμένου οχήματος ή μηχανήματος. 

17. Σε περίπτωση που δεν έχουν ακόμη καταρτισθεί και 
εγκριθεί οι κανονισμοί των φορέων, σύμφωνα με το άρ¬ 
θρο 10 του Ν.2286/95, έχουν εφαρμογή οι αντίστοιχες 
διατάξεις των νόμων, κανονισμών και διοικητικών πράξε¬ 


ων περί προμηθειών όπως τροποιηθείσες ισχύουν, εφό¬ 
σον συμβιβάζονται με το ισχύον νομικό πλαίσιο τηρουμέ- 
νων δε και των κοινοτικών διατάξεων. 

18. Προμήθειες φορέων που με σχετικές αποφάσεις 
έχουν εξαιρεθεί από την ένταξη στο Ε.Π.Π., εκτελούνται 
από τους ίδιους τους φορείς, χωρίς να απαιτείται η χορή¬ 
γηση προηγούμενης εξουσιοδοτήσεως, πάντοτε όμως 
σύμφωνα με τις διατάξεις του Ν. 2286/95, του Π.Δ. 370/95 
και του Π.Δ. 394/96, ή των οικείων κανονισμών, κατά περί¬ 
πτωση. Γενικά σε περιπτώσεις εξαιρέσεως φορέων ή κατη¬ 
γοριών προμηθειών από την ένταξη στο ΕΠ Π, οι φορείς αυ¬ 
τοί δεν εξαιρούνται από την εφαρμογή των λοιπών διατάξε¬ 
ων του Ν.2286/95, (εκτός των φορέων του άρθρ. 1 παρ. 5 
του νόμου), αλλά συμμορφώνονται απολύτως προς αυτές. 

19. Σύμφωνα με τις διατάξεις του άρθρου 7 παρ 2,3 και 
4 του Ν. 2286/95, επιβάλλονται οι παρακάτω κρατήσεις 
επί του συμβατικού τιμήματος χωρίς Φ.Π.Α. 

α) 0,10% υπέρ του Δημοσίου για την κάλυψη λειτουργι¬ 
κών δαπανών της Γενικής Διεύθυνσης Κρατικών Προμη¬ 
θειών. Επιβάλεται επί προμηθειών που σύμφωνα με το νό¬ 
μο εκτελούνται κεντρικά από την Γενική Γραμματεία 
Εμπορίου του Υπουργείου Ανάπτυξης ή που έχει ανατεθεί 
από αυτό σε άλλους φορείς. Η κράτηση πρέπει να υπο¬ 
λογίζεται και επί των προμηθειών που γίνονται από το 
εξωτερικό, χωρίς διαγωνισμό και αυτών που γίνονται σε 
βάρος των πιστώσεων του προγράμματος δημοσίων 
επενδύσεων. Η κράτηση αυτή δεν επιβάλλεται σε προμή¬ 
θειες οι οποίες με σχετικές διατάξεις έχουν εξαιρεθεί από 
την ένταξή τους στο ΕΠΠ. 

β) 0,25% υπέρ του Δημοσίου και 0,30% υπέρ του Ταμεί¬ 
ου Αρωγής υπαλλήλων της Γ ενικής Γ ραμματείας Εμπορί¬ 
ου του Υπουργείου Ανάπτυξης επιβάλονται σε όλες τις 
προμήθειες των φορέων που υπάγονται στο πεδίο εφαρ¬ 
μογής του Ν. 2286/95, (άρθρο 1 παρ. 1) ανεξαρτήτως πο¬ 
σού και φορέα εκτέλεσης της προμήθειας (κεντρική ή 
αποκεντρωμένη εκτέλεση), καθώς επίσης και επ’ αυτών 
που κατά την κείμενη νομοθεσία, η σύναψη και εκτέλεσή 
τους έχει ανατεθεί στη Νομαρχιακή Αυτοδιοίκηση. Από 
τις παραπάνω κρατήσεις 0,25% και 0,30% εξαιρούνται 
μόνο οι προμήθειες που γίνονται από το εξωτερικό χωρίς 
διαγωνισμό και αυτές που γίνονται σε βάρος των πιστώ- 
σεωντου προγράμματος δημοσίων επενδύσεων. 

Οι κρατήσεις αυτές παρακρατούνται κατά την πληρωμή 
και αποδίδονται στο Δημόσιο και στα δικαιούχο Ταμεία. 

20. Το πρόγραμμα προμηθειών είναι ενιαίο καιη διάκρι¬ 
σή του, με βάση τις πιστώσεις, σε δύο κατηγορίες, ήτοι 
«ΕΠΠ 2000 - ΠΙΣΤΩΣΕΙΣ 2000» και «ΕΠΠ 2000 - ΠΙΣΤΩΣΕΙΣ 
2001», σε καμμία περίπτωση δεν σημαίνει διαίρεση αυτού 
σε δύο αυτοτελή προγράμματα. 

Ως εκ τούτου, τα καθοριζόμενα εκ διοικητικών πράξεων 
οριακά ποσά της αξίας των προμηθειών για εξαιρέσεις 
από τον προγραμματισμό, δεν υπολογίζονται χωριστά 
σαν δύο κατηγορίες, αλλά λαμβάνονται υπόψη συνολικά 
στο Ενιαίο Πρόγραμμα Προμηθειών 2000, ανεξαρτήτως 
έτους πιστώσεως. 

21. Οι προμήθειες που τυχόν χαρακτηρίζονται Υψηλής 
Οικονομικής και Τεχνολογικής Αξίας (Υ.Ο.Τ.Α.), σε εκτέ¬ 
λεση της κοινής απόφασης Π1 / 214/5/1/2000 (ΦΕΚ 
79/Β/2/2/2000) των Υπουργών Εθνικής Οικονομίας, ΒΕΤ 
και Εμπορίου, θα υλοποιηθούν σύμφωνα με τις διαδικα¬ 
σίες που προβλέπει το άρθρο 3 του Ν.2286/95 και άρθρο 
8 του Ν.2741/99 με μέριμνα των οικείων φορέων. 

22. Για την πραγματοποίηση προμηθειών ειδών που 
εντάχθηκαν στο ΕΠΠ 2000, εφόσον κατά τον χρόνον εκτε- 
λέσεώς τους, απαιτείται προς τούτο ειδική έγκριση από 

οποιαδήποτε Υπηρεσία, οι αρμόδιοι Φορείς υποχρεού- 
νται να έχουν εξασφαλίσει την έγκριση αυτή, προ της διε¬ 
νέργειας του διαγωνισμού. 

23. Σε όλες τις διακηρύξεις θα περιλαμβάνεται ο όρος 
ότι οι προσφορές πρέπει να αναφέρουν: 

α) Την τιμή των προσφερομένων ειδών, με κρατήσεις, 
χωρίς Φ.Π.Α. 

β) Το ποσοστό Φ.Π.Α, επίτοις % στο οποίο υπάγεται το 
είδος. 

γ) Το διαχωρισμό του τιμήματος σε δραχμικό και συ¬ 
ναλλαγματικό μέρος, εφ’όσον απαιτείται. 

Επισυνάπτονται παραρτήματα Α, Β, Γ, Δ τα οποία απο¬ 
τελούν αναπόσπαστο μέρος της παρούσης αποφάσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της παρούσης ανέρχεται από της υπογραφής 
της. 

Αθήνα, 25 Μάίου 2000 

ΟΙ ΥΦΥΠΟΥΡΓΟΙ ΑΝΑΠΤΥΞΗΣ 

ΑΛΕΞΑΝΔΡΟΣ ΚΑΛΑΦΑΤΗΣ ΜΑΡΙΑ ΕΛΕΝΗ ΑΠΟΣΤΟΛΑΚΗ 


ΠΑΡΑΡΤΗΜΑ Α 

Επεξηγήσεις για την εκτύπωση των Πινάκων 
του Ενιαίου Προγράμματος Προμηθειών. 

Το Ενιαίο Πρόγραμμα Προμηθειών 2000 (ΕΠΠ 2000), 
διαχωρίζει τις προμήθειες των φορέων ανάλογα με τον 
χρόνο που θα διατεθούν οι απαιτούμενες πιστώσεις. 

Για το σκοπό αυτό το ΕΠΠ 2000 παρουσιάζεται σε δύο 
πίνακες: 

α) ΕΠΠ 2000 -Πιστ. 2000, που περιλαμβάνει προμήθειες 
που βαρύνουν προϋπολογισμούς του 2000 και 

β) ΕΠΠ 2000 - Πιστ. 2001, που περιλαμβάνει προμήθει¬ 
ες που βαρύνουν προϋπολογισμούς του 2001. 

Και για τις δύο αυτές περιπτώσεις, η γραμμογράφηση 
είναι η εξής: 

α. Στην πρώτη οριζόντια γραμμή υπάρχουν: 

I. Κωδικός αριθμός του είδους (π.χ. 1416-45500). 

II. Η περιγραφή του είδους (π.χ. Μονωτικά υλικά). 

III. Ο κωδικός αριθμός του φορέα εκτέλεσης της προ¬ 
μήθειας, εκτός από τις περιπτώσεις προμηθειών που 
έχουν χαρακτηρισθεί ως Υψηλής Οικονομικής και Τεχνο¬ 
λογικής Αξίας (Υ.Ο.Τ.Α.) που φορέας εκτέλεσής τους θα 
ορισθεί σύμφωνα μετά διαλαμβανόμενα στο άρθρο 3 του 
Ν.2286/95. 

Όταν ως φορέας εκτέλεσης εμφανίζονται: 

α) Οι κωδικοί αριθμοί Δ110, Δ120, Δ130, Δ140, Δ150, 
Δ210, Δ220, Δ230, Δ310, Δ320, Δ330, Δ340 η προμήθεια 
υλοποιείται κεντρικά από το Υπουργείο Ανάπτυξης Γ ενική 
Γραμματεία Εμπορίου και θα πρέπει να αποστέλονται οι Τε¬ 
χνικές Προδιαγραφές στη Δ/νση Πολιτικής Προμηθειών. 

β) Ο κωδικός αριθμός 2150 (Υπουργείο Εσωτερικών - 
ΟΤΑ), η προμήθεια υλοποιείται χωριστά από κάθε Οργα¬ 
νισμό Τοπικής Αυτοδιοίκησης. 

γ) Για τους λοιπούς κωδικούς αριθμούς, η προμήθεια 
υλοποιείται αποκεντρωμένα από τον αρμόδιο φορέα. 

β. Στη δεύτερη οριζόντια γραμμή υπάρχουν: 

I. Η συνολική αξία του είδους σε χιλιάδες δραχμές. 

II. Οι αξίες της προμήθειας που αφορούν: 

1) Το σύνολο του κλειστού διαγωνισμού. 

2) Το μέρος του κλειστού που θα πραγματοποιηθεί με 
παράδοση ελεύθερη, στις αποθήκες του φορέα, κ.λ.π. 
πληρωμή σε δρχ. 


3) Το σύνολο του ανοιχτού διαγωνισμού. 

4) Το μέρος του ανοιχτού που αφορά παράδοση ελεύ¬ 
θερη πληρωμή σε δρχ. 

γ. Στηντρίτη οριζόντια γραμμή υπάρχουν: 

I. Η μονάδα μετρήσεωςτου είδους. 

II. Η ποσότητα του είδους. 

III. Οι προμήθειες που έχουν χαρακτηρισθεί Υψηλής Οι¬ 
κονομικής και Τεχνολογικής αξίας. 

IV. Οι αξίες της προμήθειας που αφορούν: 

1) Το μέρος του κλειστού που θα πραγματοποιηθεί με 
παράδοση ΟΙΡ πληρωμή σε δραχμές. 

2) Το μέρος του ανοιχτού που θα πραγματοποιηθεί με 
παράδοση ΟΙΡ πληρωμή σε δραχμές. 

δ. Στην τέταρτη οριζόντια γραμμή υπάρχουν: 

I. Το κριτήριο κατακυρώσεως (ΧΤ ή ΣΠ). 

II. Ένδειξη προεγκρίσεων. Η διαδικασία αυτή αφορά 
ορισμένους φορείς. 

III. Οι αξίες της προμήθειας που αφορούν: 

1) Το μέρος του κλειστού που θα πραγματοποιηθεί με 
παράδοση ΟΙΡ πληρωμή σε συνάλλαγμα. 

2) Το μέρος του ανοιχτού που θα πραγματοποιηθεί με 
παράδοση ΟΙΡ πληρωμή σε συνάλλαγμα. 

Όλες οι αξίες που αναφέρονται είναι εκφρασμένες σε 
χιλιάδες δραχμές. 

ΠΑΡΑΡΤΗΜΑ Β 

Οδηγίες για την υποβολή στοιχείων για τροποποιήσεις 
και εντάξεις νέων ειδών στο Ενιαίο Πρόγραμμα Προμη¬ 
θειών (Ε.Π.Π.). 

Οι προτάσεις των φορέων για τις τροποποιήσεις ή για 
τις εντάξεις νέων ειδών στο Ε.Π.Π. θα πρέπει κατά περί¬ 
πτωση να συνοδεύονται: 

α. Για την αλλαγή τρόπου προμήθειας από αυτόν που 
ορίζει το πρόγραμμα ή του κριτηρίου κατακυρώσεως. 

I. Με έκθεση σκοπιμότητας που να αιτιολογεί την προ- 
τεινόμενη τροποποίηση. Η έκθεση αυτή θα είναι σύντομη 
και θα περιέχει όλα τα στοιχεία όπου είναι απαραίτητα για 
την λήψη αποφάσεως (π.χ. αποτελέσματα προηγούμε¬ 
νων διαγωνισμών, κ.λ.π.). 

β. Γ ια την επαύξηση της προϋπολογισθείσης αξίας. 

I. Με την αιτιολόγηση της ζητούμενης επαυξήσεως & 

II. Να προδιορίζεται η πηγή χρηματοδοτήσεως των 
απαιτούμενων πιστώσεων, (π.χ. ΣΑΕ 0094 -8025009) και 
σε περίπτωση που οι πιστώσεις αυτές έχουν δεσμευθεί 
για προμήθειες άλλων ειδών, θα πρέπει να δηλώνονται και 
οι αντίστοιχες ματαιώσεις προμηθειών. 

γ. Γιατην αντικατάσταση είδους με άλλο, διαφορετικού 
κωδικού αριθμού. 

Με έκθεση σκοπιμότητας που να αιτιολογεί τους λό¬ 
γους της προτεινόμενης αντικαταστάσεως. 

δ. Για την ένταξη νέων προμηθειών στο Ε.Π.Π. 

I. Με έκθεση σκοπιμότητας που να αιτιολογεί, την ανα¬ 
γκαιότητα της προμήθειας, καθώς και την μη ύπαρξη εύ¬ 
χρηστων αποθεμάτων ή της δυνατότητας αξιοποιήσεως 
επισκευασίμων παρομοίων ειδών και 

II. Να προσδιορίζεται η πηγή χρηματοδοτήσεως των 
απαιτουμένων πιστώσεων. 

Σε περίπτωση: 

α. Που πρόκειται για συμπληρωματικές πιστώσεις θα 
συνυποβάλλεται αντίγραφο της σχετικής εγκρίσεως και 

β. Όταν οι πιστώσεις αυτές έχουν δεσμευθεί για προ¬ 
μήθειες άλλων ειδών, θα πρέπει να δηλώνονται και οι αντί¬ 
στοιχες ματαιώσεις προμηθειών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ανήκει στην Π1/1444/2000 απόφαση 

ΠΑΡΑΡΤΗΜΑ Γ 

Οδηγίες για υποβολή περιληπτικών στοιχείων των Διακηρύξεων για το Πρόγραμμα ΡΡΙ3ΜΑ 

ΕΤΟΣ ΠΡΟΓΡΑΜΜΑΤΙΣΜΟΥ.ΕΤΟΣ ΠΙΣΤΩΣΗΣ. 

Θέμα Διακήρυξης . 

Πρωτ. διαβιβαστικού.Αριθμ. Δ/ξης Φορέα. 

Ημερομηνία Δημοσίευσης.Ημερομηνία αποστολής για Δημοσίευση στην ΕΟΚ. 

Φορέας Προγραμματισμού. 

Φορέας Εκτέλεσης. 

Χώρα Προμήθειας.Διαδικασία διεξαγωγής(Ανοικτός-Κλειστός κλπ).,. 

Κριτήριο Κατακύρωσης (Χ.Τ.-Σ.Π) . Αρμόδια Αρχή(Υπουρ„ Οργαν.,ΟΤΑ,κλπ) . 

Πηγές Χρηματοδότησης.Προσφορές δεκτές και για μέρος της ποσότητας (ΝΑΙ/ΟΧΙ). 

Προϋπολογισμός...Νόμισμα. 

Λήξη Παραλαβής Δ/ξης.. Τόπος... 

Λήξη Υποβ. Αίτησης Συμμ.(Μόνο Κλειστοί).Ωρα.Τόπος. 

Λήξη Υποβ. Προσφοράς).Ωρα.Τόπος. 

Ημερομηνία Αποσφράγισης .?;.Ωρα.Τόπος. 

Ισχύς Προσφοράς. Χρόνος Παράδοσης. 

Πληροφορίες για σχετικά έγγραφα 

(Αρμόδιος, Δ/νση, Τηλ., ΦΑΞ,κλπ).. 

Για άλλες Πληροφορίες 

(Δ/νση, Τηλ., ΦΑΞ,κλπ). 

ΕΙΔΗ. (Να αναγράφεται το κάθε είδος με τον κωδικό αριθμό ένταξής του στο Ε.Π.Π.) 


Κωδικός 

Αριθμός Είδους 

Περιγραφή Είδους 

Ποσότητα και 

Αξία (σε χιλ. δρχ) 





*-- 













ΠΕΡΙΛΗΨΗ ΚΕΙΜΕΝΟΥ 

(Μία περιληπτική περιγραφή των προς προμήθεια ειδών σύμφωνα με την Διακήρυξη) 


Ε/λΙΌΗ Ι·2<ΧΧ) 

Ανήκει στην Π1/ 1444/2000 απόφαση 

ΠΑΡΑΡΤΗΜΑ Δ 

Υποβολή Απολονιστικών στο ινείων Προμηθειών 


ΕΠΠ. ΠΙΣΤΩΣΕΙΣ. 

(Πρόγραμμα στο οποίο εντάχθηκε η προμήθεια) 

Φοοέαο Ποονοαυυατισμού 




Γ\ωο. Λψισμυς. —. 

Είδος 


»\ωο. /λριομυς. . 


Φορέας Εκτέλεσης .. Προανάληψη (ΝΑΙ/ΟΧΙ): 

Αριθ. Διακήρυξης .. Είδος Διαγωνισμού . 

Κριτήριο Κατακύρωσης:. Τρόπος Παράδοσης. 

Αριθ. Σύμβασης . Ημ/νία Σύμβασης 


Κατακυρωθείσα Αξία σε δρχ. (Με Φ.Π.Α.):. 

Ποσότητα ..Μον. Μέτρησης . 

Τρόπος Πληρωμής (Είδος Νομίσματος):. 

Χώρα Προέλευσης του Είδους :. 

Μειοδότης . 

Α.Φ.Μ. Μειοδότη : . 


Τιμή Μονάδας : 
. Ισοτιμία :. 


Συμμετέχοντες Προμηθευτές (Μετά την Τεχνική Αξιολόγηση) 


ΑΙΑ 

ΕΠΩΝΥΜΙΑ 

ΑΦΜ 

ΕΔΡΑ (ΠΟΛΗ) 

1 . 




2. 




3. 




4. 




5. 

- 



6. 




7. 




8. 





Ημερομηνία Συμπλήρωσης .. 

Αρμόδιος ..Τηλέφωνο : 


1λ/λι'ΟΗ·:τ2οοο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


( 031)423 956 
4135 228 
( 061 ) 6381 100 

( 0651 ) 87215 
( 0531 ) 22 858 
( 041 ) 597449 
( 0661 ) 89 127/89 120 
( 081 ) 396 223 

( 0251 ) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































